Helaiv

«Helaiv» — сольны англамоўны электронны і інды-поп музычны праект Алега Вяля, франтмена гуртоў «Bristeil», «Hair Peace Salon», экс-гітарыста гурта «Jitters», распачаты ў 2017 годзе.
 Гісторыя 
9 кастрычніка 2017 года ўбачыў свет першы самотнік «Too Easy», што стаў плёнам працы на працягу трох год. Наступным рэлізам стаў сінгл «Defender», выдадзены 7 лютага 2018 года.

 Ацэнкі 

Даша «Sheeborshee» Сазановіч з сайта «34mag» у студзені 2017 года пісала пра праект «Helaiv»: «На „SoundCloud“ у яго аж цэлых 11 падпісчыкаў на момант напісання тэксту, але, на мой погляд, павінна быць мінімум 9 тысяч. Алег спявае, і спявае вельмі добра».

За месяц да таго Алег Клімаў як карэспандэнт газеты «Культура» пры стэнаграфаванні размовы з гітарыстам гурта «Аляксандра і Канстанцін» Канстанцінам Драпеза запісаў пра міньён «Too Easy», які «праслухаць варта»: «Мала шанцаў у гэтага соннага царства прыжыцца хоць у якім-небудзь айчынным музычным асяроддзі». Яго субяседнік ацаніў самотнік так: «Фірмова зробленая музыка, фірмова спявае вакаліст. Усё як быццам не наша, а аднекуль адтуль — з англамоўнага амерыканскага і еўрапейскага шоу-бізнесу».

 Дыскаграфія 
 «Too Easy» (самотнік, 2017) 
 «Defender» (сінгл, 2018) 
 «Wednesday Snapshots» (бок «Б» сінгл, 2018)

 Спасылкі 
 Спасылка на апошнія запісы (Bandcamp)

Катэгорыя:Музычныя калектывы, якія з’явіліся ў 2017 годзе
Катэгорыя:Музыканты ў жанры электроннай музыкі